‏د هرات ولایت د زنده جان ولسوالۍ په زلزله ځپلو سیمو کې له پرون ورځې د پیل شوی سخت توپان له امله د افغانی سرې میاشتې ټول بشری خدمات په ټپه دریدلی او د افغانی سرې میاشتې له لوری د ژغورنې، روغتیاپالو او بې سرپناه وګړو د هستوګنې لپاره د جوړو شویو کمپونو خیمې نسکورې شوی افغانی سرې میاشتې د توپان له پیله تر اوسه ۲۵۶ زلزله ځپلې کورنۍ په نایب رفیع سیمه کې له خپل کمپ څخه د بابا جی کمپ ته لېږدولی. د سخت توپان له څپو د زیانمنو وګړو د ژغورنې پر وخت د افغانی سرې میاشتې یو شمېر کارکوونکی ټپیان شوی هم دی، چې روغتون ته رسول شوی.